Rodzy sã alternatiwa. Młodi lëdze chcą bëc aktiwny, jima nie je wszëtkò równo, ale pòwôżno traktëją nôrodną sprawã. Przikładã je założenié karna Młodëch Kaszëbów Òska w Lëzënie. Karno mô dopiérze niecałé 3 dnie, ale ju w swòjëch régach mô wnet 30 nôleżników. Gremium złożoné ze wszëtczich nôleżników Zrzeszeniô z Wejrowsczégò Krézu jednogłosno wëbrało jinicjatórkã pòwstaniô karna Katarzënã Kankòwską-Filëpiôk.